9. การจัดการ

9.1 โครงสร้างการจัดการ

Error: Reference source not found

บริษัทมีคณะกรรมการต่างๆ ได้แก่ คณะกรรมการบริษัท คณะกรรมการจัดการ
คณะกรรมการตรวจสอบ เป็นต้น
โดยคณะกรรมการและผู้บริหารของบริษัทประกอบด้วยผู้ทรงคุณวุฒิที่มีคุณสมบัติครบตามมาตรา 68 แห่ง
พระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ
โครงสร้างการบริหารงานของบริษัทประกอบด้วยคณะกรรมการต่างๆ ดังต่อไปนี้

1.  คณะกรรมการบริษัท

  คณะกรรมการบริษัทมีจำนวน 9 ท่าน ประกอบด้วย

+------+--------------------+-----------------------------------------+
| ลำดับ | รายชื่อ              | ตำแหน่ง                                  |
+------+--------------------+-----------------------------------------+
| 1.   | นายยุทธ วรฉัตรธาร    | ประ                                     |
|      |                    | ธานคณะกรรมการและประธานคณะกรรมการตรวจสอบ |
+------+--------------------+-----------------------------------------+
| 2.   | นางกลอเรีย ซาว ยิน ลี | กรรมการ                                 |
+------+--------------------+-----------------------------------------+
| 3.   | นายโรแนล อุย เทียน   | กรรมการ                                 |
|      | แยท                |                                         |
+------+--------------------+-----------------------------------------+
| 4.   | นายมนตรี ศรไพศาล    | กรรมการ                                 |
+------+--------------------+-----------------------------------------+
| 5.   | นายจัด คินนี่          | กรรมการ                                 |
+------+--------------------+-----------------------------------------+
| 6.   | นายเหว่ย เฉิน หวาง   | กรรมการ                                 |
+------+--------------------+-----------------------------------------+
| 7.   | นายภูษิต แก้วมงคลศรี   | กรรมการ                                 |
+------+--------------------+-----------------------------------------+
| 8.   | ดร.ปรีชา จรุงกิจอนันต์  | กรรมการและกรรมการตรวจสอบ                |
+------+--------------------+-----------------------------------------+
| 9.   | ดร.ไพบูลย์ เสรีวิวัฒนา  | กรรมการและกรรมการตรวจสอบ                |
+------+--------------------+-----------------------------------------+

โดยมีคุณวรัญชัย เจนศิริวณิชย์ เป็นเลขานุการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายมนตรี ศรไพศาล นายจัด คินนี่ นายเหว่ย
เฉิน หวาง และนายภูษิต แก้วมงคลศรี
สองในสี่คนลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

1.  บริหารจัดการบริษัทให้เป็นไปตามกฎหมาย วัตถุประสงค์ และข้อบังคับบริษัท
    ตลอดจนมติของที่ประชุม
    ผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท

2.  กำหนดเป้าหมาย แนวทาง นโยบาย แผนงานและงบประมาณบริษัท
    ควบคุมกำกับดูแลการบริหารและการจัดการของคณะกรรมการจัดการให้เป็นไปตามนโยบายที่ได้รับมอบหมาย
    เว้นแต่ ในเรื่องดังต่อไปนี้คณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
    เช่น การเพิ่มทุน การลดทุนการออกหุ้นกู้
    การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น หรือ
    การซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ รวมทั้งการจ่ายบำเหน็จหรือค่าตอบแทนแก่กรรมการ
    เป็นต้น

3.  คณะกรรมการอาจแต่งตั้งกรรมการและผู้บริหารจำนวนหนึ่งตามที่เห็นสมควรให้เป็นคณะกรรมการจัดการ
    โดยให้มีอำนาจหน้าที่ บริหารจัดการบริษัทตามที่ได้รับมอบหมายจากคณะกรรมการบริษัท
    และให้คณะกรรมการตั้งกรรมการบริหารคนหนึ่งเป็นประธานกรรมการจัดการ

ในปี 2547 คณะกรรมการบริษัท มีการประชุมทั้งสิ้น 14 ครั้ง
โดยในการประชุมแต่ละครั้งจะมีกรรมการเข้าร่วมประชุมไม่น้อยกว่าสองในสามของกรรมการทั้งหมดเสมอ
โดยมีรายละเอียดดังนี้

+------+--------------------+-----------------------------------------+
| ลำดับ | รายชื่อ              | จำนวนครั้งที่เข้าประชุมคณะกรรมการ             |
+------+--------------------+-----------------------------------------+
| 1.   | นายยุทธ วรฉัตรธาร    | 13                                      |
+------+--------------------+-----------------------------------------+
| 2.   | นางกลอเรีย ซาว ยิน ลี | -                                       |
+------+--------------------+-----------------------------------------+
| 3.   | นายโรแนล อุย เทียน   | 3                                       |
|      | แยท                |                                         |
+------+--------------------+-----------------------------------------+
| 4.   | นายมนตรี ศรไพศาล    | 14                                      |
+------+--------------------+-----------------------------------------+
| 5.   | นายจัด คินนี่          | 9                                       |
+------+--------------------+-----------------------------------------+
| 6.   | นายเหว่ย เฉิน หวาง   | 4                                       |
+------+--------------------+-----------------------------------------+
| 7.   | นายภูษิต แก้วมงคลศรี   | 14                                      |
+------+--------------------+-----------------------------------------+
| 8.   | นายปรีชา จรุงกิจอนันต์  | 13                                      |
+------+--------------------+-----------------------------------------+
| 9.   | นายไพบูลย์ เสรีวิวัฒนา  | 13                                      |
+------+--------------------+-----------------------------------------+

2.  คณะกรรมการจัดการ (Management Committee)

บริษัทมีคณะกรรมการจัดการ จำนวน 5 ท่าน ประกอบด้วย

+---------+-----------------------------+------------------------------+
| ลำดับ    | รายชื่อ                       | ตำแหน่ง                       |
+---------+-----------------------------+------------------------------+
| 1.      | นายมนตรี ศรไพศาล             | ประธานคณะกรรมการจัดการ        |
+---------+-----------------------------+------------------------------+
| 2.      | นายภูษิต แก้วมงคลศรี            | กรรมการจัดการ                 |
+---------+-----------------------------+------------------------------+
| 3.      | นายศุภชัย เอกกุล               | กรรมการจัดการ                 |
+---------+-----------------------------+------------------------------+
| 4.      | นางบุญพร บริบูรณ์ส่งศิลป์          | กรรมการจัดการ                 |
+---------+-----------------------------+------------------------------+
| 5.      | Mr.Ong Cheow Kheng          | กรรมการจัดการ                 |
+---------+-----------------------------+------------------------------+

ขอบเขต หน้าที่ ความรับผิดชอบ ของคณะกรรมการจัดการ

1. พิจารณาเรื่องการกำหนดเป้าหมาย นโยบาย
แผนงานและการจัดสรรงบประมาณประจำปีตามที่ผ่ายจัดการเสนอก่อนที่จะนำเสนอให้คณะกรรมการบริษัทพิจารณาอนุมัติ
ทั้งนี้ให้รวมถึงการพิจารณาอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัท
ทั้งนี้ ในวงเงินไม่เกิน 1 ล้านบาท และให้นำเสนอคณะกรรมการบริษัท
เพื่อทราบในที่ประชุมคราวถัดไป

2.  ให้ผู้บริหารงานของบริษัทซึ่งรับผิดชอบต่อการดำเนินงานในกิจการต่างๆดังต่อไปนี้รายงานผลงานให้
    คณะกรรมการจัดการทราบ เพื่อพิจารณาให้นโยบายเป็นครั้งคราว ดังนี้

  2.1 ผลการตรวจสอบของสำนักงานคณะกรรมการกำกับหลักทรัพย์และตลาดหลักทรัพย์

  2.2 ผลการตรวจสอบของตลาดหลักทรัพย์แห่งประเทศไทย

  2.3 ผลการตรวจสอบภายในของบริษัท

  2.4 ผลการการตรวจคุณภาพงานภายในของบริษัท

  2.5 ผลการดำเนินงานตามแผนงานต่างๆ ดังกล่าวในข้อ1

3. อนุมัติการใช้จ่ายเงินในส่วนที่เกินวงเงินอนุมัติของผู้บริหารที่มีอำนาจอนุมัติการจ่ายเงิน
และสามารถเป็น ผู้กำหนดวงเงินใช้จ่ายของผู้บริหารดังกล่าว ทั้งนี้
ตามขอบเขตอำนาจที่ได้รับอนุมัติจากคณะกรรมการของบริษัท

4. อนุมัติการใช้จ่ายเงินลงทุนที่สำคัญ ๆ ที่ได้กำหนดไว้ในงบประมาณรายจ่ายปี
หรือที่คณะกรรมการบริษัทได้เคยมีมติอนุมัติในหลักการไว้แล้ว

5. อนุมัติการเปิดบัญชีซื้อขายหลักทรัพย์ของลูกค้า และธุรกรรมที่เกี่ยวข้องสำหรับธุรกิจหลักทรัพย์โดย
สามารถ แต่งตั้งผู้รับมอบอำนาจตามขอบเขตอำนาจหน้าที่ที่กำหนด ทั้งนี้
ตามขอบเขตอำนาจที่ได้รับอนุมัติจากคณะกรรมการของบริษัท

6. อนุมัติในหลักการการลงทุนในการขยายธุรกิจ ตลอดจนการร่วมทุนกับผู้ประกอบกิจการอื่น ๆ
และให้นำเสนอคณะกรรมการบริษัท เพื่ออนุมัติในที่ประชุมคราวถัดไป

7. เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด
การบริหารงานบุคคล และด้านการปฏิบัติการอื่น ๆ
ซึ่งเกี่ยวข้องกับการดำเนินธุรกิจหลักทรัพย์รวมทั้งด้านนายหน้าค้าหลักทรัพย์
ด้านวาณิชธนกิจและธุรกิจใหม่

8.
จัดสรรเงินบำเหน็จรางวัลหรือค่าตอบแทนซึ่งได้รับอนุมัติจากคณะกรรมการบริษัทแล้วให้แก่พนักงานหรือลูกจ้างของบริษัทหรือของบุคคลใด
ๆ ที่กระทำกิจการให้บริษัท

9. อนุมัติการเปลี่ยนแปลงเงื่อนไขสินเชื่อ หรือลดหย่อน หรือยกเลิกภาระหนี้ของลูกหนี้
ที่เกินกว่าอำนาจของประธานเจ้าหน้าที่ผู้บริหาร, กรรมการผู้จัดการ หรือ
ผู้บริหารซึ่งมีอำนาจดังกล่าว

10. อนุมัติการซื้อขาย อุปกรณ์เครื่องใช้สำนักงาน ที่ดินตลอดจนก่อสร้างหรือซ่อมแซม
ปรับปรุงอาคารสำนักงานที่มีมูลค่าเกินกว่า 500,000บาท (ห้าแสนบาท)
นอกเหนือจากที่ระเบียบของบริษัทที่กำหนดไว้ ทั้งนี้
ตามขอบเขตอำนาจที่ได้รับอนุมัติจากคณะกรรมการของบริษัท

11. อนุมัติการแต่งตั้งโยกย้าย และเลิกจ้างพนักงานระดับผู้บริหาร

12. ดำเนินการใด ๆ ตามที่ได้รับมอบหมายจากคณะกรรมการบริษัท

ทั้งนี้ การมอบอำนาจดังกล่าวข้างต้น
คณะกรรมการจัดการจะต้องปฏิบัติตามข้อกำหนดและระเบียบวาระ ต่าง ๆ
ที่ได้รับอนุมัติจากคณะกรรมการบริษัท และต้องไม่อนุมัติรายการใด ๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

อำนาจหน้าที่ของคณะกรรมการจัดการดังกล่าวเป็นไปตามการมอบอำนาจของคณะกรรมการบริษัทในการประชุมคณะกรรมการบริษัทครั้งที่
12/2545 เมื่อวันที่ 17 ตุลาคม 2545

การอื่นใดนอกจากที่กล่าวมาข้างต้น คณะกรรมการจัดการไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัทเป็นคราว ๆ ไป

3. คณะกรรมการตรวจสอบ (Audit Committee)

คณะกรรมการตรวจสอบ มีจำนวน 3 ท่าน ประกอบด้วย

+---------+--------------------------+--------------------------------+
| ลำดับ    | รายชื่อ                    | ตำแหน่ง                         |
+---------+--------------------------+--------------------------------+
| 1.      | นายยุทธ วรฉัตรธาร          | ประธานคณะกรรมการตรวจสอบ        |
+---------+--------------------------+--------------------------------+
| 2.      | ดร.ปรีชา จรุงกิจอนันต์        | กรรมการตรวจสอบ                 |
+---------+--------------------------+--------------------------------+
| 3.      | ดร.ไพบูลย์ เสรีวิวัฒนา        | กรรมการตรวจสอบ                 |
+---------+--------------------------+--------------------------------+

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับ
    ผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฎิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของ ผู้บริหาร
    ทบทวนร่วมกับผู้บริหารของบริษัทในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท ซึ่งรายงาน
    ดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

  -
  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
  ครบถ้วน เป็นที่เชื่อถือได้

  - ความเห็นเกี่ยวกับความเพียงพอของระบบการควบคุมภายในของบริษัท

  - เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

  - ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  - รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

4. คณะกรรมการอื่น

4.1 คณะกรรมการค่าจ้างหรือค่าตอบแทน (Compensation Committee)

คณะกรรมการค่าจ้างหรือค่าตอบแทนประกอบด้วยบุคคลดังต่อไปนี้

  ---------- --------------------------- ---------------------------------
  1.         นายเหว่ย เฉิน หวาง            ประธานคณะกรรมการ

  2.         นายยุทธ วรฉัตรธาร             กรรมการ

  3.         นายจัด คิ0นนี่                  กรรมการ
  ---------- --------------------------- ---------------------------------

คณะกรรมการค่าจ้างหรือค่าตอบแทนเป็นผู้ดำเนินการกำหนดนโยบายของบริษัทเกี่ยวกับการว่าจ้าง
หรือ การกำหนดค่าจ้างหรือค่าตอบแทนการเลิกจ้างพนักงาน ลูกจ้าง หรือกรรมการของบริษัท
รวมทั้งกำหนดและพิจารณาระดับของเงินเดือนค่า จ้างเงิน ให้การช่วยเหลือต่าง ๆ
รวมตลอดถึงการดำเนินการใด ๆ
ในเรื่องค่าจ้างหรือเงินเดือนในฐานะที่เป็นฝ่ายทรัพยากรบุคคลหรือผ่ายบริหาร

นอกจากนี้คณะกรรมการค่าจ้างหรือค่าตอบแทนจะมีหน้าที่รับผิดชอบดังต่อไปนี้

-   กำหนดการจ่ายค่าจ้างหรือค่าตอบแทนโดยวิธีการที่เป็นธรรมและชัดเจน

-   พิจารณาให้ความเห็นชอบเกี่ยวกับค่าจ้าง ค่าตอบแทนในรูปแบบใด ๆ
    แก่ผู้บริหารตามความเหมาะสม รวมทั้งการจ่ายโบนัส หรือ
    การให้ค่าตอบแทนเป็นหุ้นแก่ผู้บริหาร เป็นต้น

-   ดำเนินการให้เป็นไปตามระเบียบกฎเกณฑ์ต่าง ๆ เกี่ยวกับนโยบายค่าจ้าง รูปแบบ
    วิธีการและรายละเอียดเกี่ยวกับการจัดสรรหุ้นให้แก่พนักงาน

ประธานคณะกรรมการค่าจ้างหรือค่าตอบแทนจะรับผิดชอบเกี่ยวกับการให้ข้อมูลใด ๆ
แก่ที่ปรึกษาภายนอกที่ได้ว่าจ้างเพื่อศึกษาวิจัยเกี่ยวกับสภาพการจ้างของตลาดโดยอิสระ

คณะกรรมการค่าจ้างหรือค่าตอบแทนจะเป็นผู้ควบคุมค่าใช้จ่ายในการว่าจ้างนักวิจัยอิสระจากภายนอกดังกล่าวรวมทั้งจะเป็นผู้พิจารณาทบทวนอัตราค่าจ้างหรือค่าตอบแทนตามระยะเวลาที่เหมาะสมโดยพิจารณาถึงปัจจัยต่าง
ๆ ที่เกี่ยวข้อง

คณะกรรมการค่าจ้างหรือค่าตอบแทนจะเป็นผู้กำหนดฐานค่าจ้าง หรือ ค่าตอบแทนที่จะเพิ่มขึ้น
รวมทั้งกำหนดนโยบายโดยรวมในเรื่องดังกล่าวโดยจะรายงานโดยตรงไปยังคณะกรรมการของบริษัท
รวมทั้งให้ความเห็นเกี่ยวกับระดับอัตราค่าจ้างหรือค่าตอบแทนที่จะจ่ายแก่ผู้บริหารอาวุโส

ทั้งนี้คณะกรรมการค่าจ้างจะรับฟังข้อเสนอแนะจากประธานเจ้าหน้าที่บริหารและประธานเจ้าหน้าที่ปฏิบัติการด้วย
และคณะกรรมการค่าจ้างจะเสนอข้อแนะนำต่างๆเพื่อให้คณะกรรมการบริษัทให้ความเห็นชอบ

4.2 คณะกรรมการพิจารณาการจัดจำหน่ายหลักทรัพย์ (Underwriting Committee)

คณะกรรมการพิจารณาการจัดจำหน่ายหลักทรัพย์ จัดตั้งขึ้นตามมติที่ประชุมคณะกรรมการบริษัทครั้งที่
11 เมื่อวันที่ 20 กันยายน 2545 โดยสมาชิกภาพจะประกอบด้วยกลุ่มบุคคลต่างๆ
ตามตำแหน่งที่ระบุโดยมีอำนาจและหน้าที่ในการอนุมัติการทำรายการที่เกี่ยวข้องกับการเป็นผู้จัดการการจัดจำหน่ายหลักทรัพย์
และ/หรือผู้ร่วมจัดจำหน่ายหลักทรัพย์ ทั้งตราสารทุนและตราสารหนี้ ซึ่งประกอบด้วยบุคคล ดังต่อไปนี้

1.  ประธานเจ้าหน้าที่บริหาร

2.  ประธานเจ้าหน้าที่การเงิน

3.  กรรมการผู้จัดการสายสินเชื่อและควบคุมความเสี่ยง

4.  ผู้อำนวยการฝ่ายลูกค้าหลักทรัพย์ในประเทศ

องค์ประชุม

ประกอบด้วยผู้บริหารอย่างน้อย 3 ท่าน โดย 1 ใน 3
ท่านต้องเป็นประธานเจ้าหน้าที่บริหารทำหน้าที่เป็นประธานในคณะกรรมการพิจารณาการจัดจำหน่ายหลักทรัพย์
และมีหน้าที่ควบคุมดูแลการปฏิบัติงานของคณะกรรมการฯ

บทบาท และหน้าที่ของคณะกรรมการพิจารณาการจัดจำหน่ายหลักทรัพย์

  คณะกรรมการพิจารณาการจัดจำหน่ายหลักทรัพย์ มีอำนาจและหน้าที่ ดังต่อไปนี้

1.  พิจารณาและอนุมัติรายชื่อหลักทรัพย์ที่จะเข้าร่วมเป็นผู้จัดการการจัดจำหน่ายและรับประกันการจำหน่าย
    และผู้ร่วมจัดจำหน่าย ทั้งตราสารทุน
    และตราสารหนี้ในแบบฟอร์มการเข้าร่วมเป็นผู้จัดการการจัดจำหน่ายและรับประกันการจำหน่าย
    (Authorization For Placement & Underwriting Commitment)
    ที่จัดทำโดยฝ่ายวาณิชธนกิจ ซึ่งได้วิเคราะห์และศึกษาความเป็นไปได้
    และสรุปข้อมูลของบริษัทที่ออกหลักทรัพย์ในการจัดจำหน่ายหลักทรัพย์

2.  พิจารณาวงเงินอนุมัติการเป็นผู้จัดการการจัดจำหน่าย
    ผู้ร่วมจัดจำหน่ายและรับประกันการจำหน่ายโดยการอนุมัติจะต้องได้รับอนุมัติโดยเสียงส่วนใหญ่ของคณะกรรมการพิจารณาการจัดจำหน่ายหลักทรัพย์
    โดยมีเกณฑ์ ดังนี้

3.  พิจารณาความเสี่ยงของสถานะการเงิน สภาพคล่อง และกองทุนสภาพคล่องสุทธิ (Net
    Capital Rule) ของบริษัทที่เกิดจากการรับประกันการจำหน่ายแบบแน่นอน (Firm
    Underwriting) เพื่อไม่มีผลทำให้กองทุนสภาพคล่องสุทธิของบริษัทต่ำกว่าเกณฑ์ที่กำหนดโดย
    สำนักงานคณะกรรมการกำกับหลักทรัพย์และตลาดหลักทรัพย์

4.  กำหนดหลักเกณฑ์ในการจัดสรรหุ้นให้ฝ่ายการตลาด ฝ่ายลูกค้าสถาบัน และสายวาณิชธนกิจ
    เพื่อให้แต่ละฝ่ายจัดสรรแก่ลูกค้าตามความเหมาะสม

5.  ดำเนินการใดๆ ตามที่ได้รับมอบหมายจากคณะกรรมการบริหาร

ทั้งนี้การมอบอำนาจดังกล่าวข้างต้น
คณะกรรมการบริหารจะต้องปฏิบัติตามข้อกำหนดและระเบียบวาระ ต่าง ๆ
ที่ได้รับอนุมัติจากคณะกรรมการบริษัท และต้องไม่อนุมัติรายการใด ๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยและจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

5. ผู้บริหาร

ณ วันที่ 31 ธันวาคม 2547 บริษัทมีคณะผู้บริหารจำนวน 10 ท่าน ประกอบด้วยรายชื่อดังต่อไปนี้

ผู้บริหาร ตามคำจำกัดความของสำนักงานคณะกรรมการ ก.ล.ต. มีจำนวน 6 ท่านดังนี้

+------+---------------------+-----------------------------------------+
| ลำดับ | รายชื่อ               | ตำแหน่ง                                  |
+------+---------------------+-----------------------------------------+
| 1.   | นายมนตรี ศรไพศาล     | ประธานเจ้าหน้าที่บริหาร                      |
+------+---------------------+-----------------------------------------+
| 2.   | นายภูษิต แก้วมงคลศรี    | ประธานเจ้าหน้าที่ปฏิบัติการ                    |
|      |                     |                                         |
|      |                     | ประธานเจ้าหน้าที่การเงิน (รักษาการ)           |
|      |                     |                                         |
|      |                     | ผู้อำนวยการฝ่ายการเงิน (รักษาการ)            |
+------+---------------------+-----------------------------------------+
| 3.   | นายศุภชัย เอกกุล       | กรรมการผู้จัดการ สายบริหารความเสี่ยงและสินเชื่อ  |
+------+---------------------+-----------------------------------------+
| 4.   | นางบุญพร บริบูรณ์ส่งศิลป์  | กรรมการผู้จัดการ สายงานการตลาดหลักทรัพย์      |
|      |                     |                                         |
|      |                     | และ สายงานการตลาดหลักทรัพย์ 1              |
+------+---------------------+-----------------------------------------+
| 5.   | นายโฆษิต บุญเรืองขาว   | รองกรรมการผู้จัดการ สายลูกค้าหลักทรัพย์ในประเทศ |
|      |                     | 2                                       |
+------+---------------------+-----------------------------------------+
| 6.   | นางสาวเอมอร ปิณฑวิรุจน์ | ผู้อำนวยการอาวุโสฝ่ายบัญชี                    |
+------+---------------------+-----------------------------------------+

และผู้บริหารที่ไม่อยู่ภายใต้คำจำกัดความของสำนักงานคณะกรรมการ กลต. มีจำนวน 5 ท่านดังนี้

  ------ --------------------- ------------------------------------------
  7.     นายสิทธิพร ศรกาญจน์ *    ผู้ช่วยกรรมการผู้จัดการ สายลูกค้าหลักทรัพย์ในประเทศ 3

  8.     Mr. Vikas Chandra     ผู้ช่วยกรรมการผู้จัดการ ฝ่ายหลักทรัพย์สถาบันต่างประเทศ
         Kawatra               

  9.     นายวันชัย ธัญญศิริ         ผู้ช่วยกรรมการผู้จัดการ
                               ฝ่ายพัฒนาธุรกิจและงานวิจัยด้านเทคนิค

  10.    นายวิเชษฐ์ พรสินศิริรักษ์    ผู้ช่วยกรรมการผู้จัดการ ฝ่ายเทคโนโลยีและสารสนเทศ

  11.    Mr. George Huebsch    ผู้อำนวยการอาวุโส ฝ่ายวิเคราะห์หลักทรัพย์ลูกค้ารายย่อย
  ------ --------------------- ------------------------------------------

  หมายเหตุ * ผู้บริหารในสายลูกค้าหลักทรัพย์ ยอมรับหน้าที่ตามมาตรา 59 ของ พ.ร.บ.
  หลักทรัพย์และตลาดหลักทรัพย์ พ.ศ. 2535

อำนาจหน้าที่และความรับผิดชอบของประธานเจ้าหน้าที่บริหาร

1.  ประสานงาน ผู้บริหารและพนักงาน
    เพื่อปฏิบัติตามนโยบายและทิศทางทางธุรกิจที่ได้รับจากคณะกรรมการบริษัท

2.  เป็นประธานคณะกรรมการจัดการ เพื่อปฏิบัติภารกิจตามขอบเขตอำนาจหน้าที่
    ของคณะกรรมการจัดการ

3.  กำหนดกลยุทธ์และแผนการทางธุรกิจ เพื่อให้บรรลุเป้าหมาย
    และดำเนินการตามกลยุทธ์และแผนทางธุรกิจดังกล่าวเมื่อได้รับอนุมัติจากคณะกรรมการเพื่อให้เกิดผลประโยชน์ในระยะยาวสูงสุดแก่บริษัทฯ

4.  แสวงโอกาสทางธุรกิจทั้งด้านนายหน้าค้าหลักทรัพย์ วาณิชธนกิจ และกิจการที่เกี่ยวข้องกับธุรกิจ
    หลักทรัพย์รวมทั้ง ธุรกิจใหม่ เพื่อเพิ่มรายได้ให้แก่บริษัทและพนักงาน

5.  ดูแลการทำงานของพนักงานให้เป็นไปตามนโยบาย และกฎระเบียบต่าง ๆ
    รวมถึงการปฏิบัติงานด้วย หลักธรรมาภิบาลในการทำธุรกิจ

6.  ส่งเสริมพัฒนาความรู้ความสามารถและศักยภาพของพนักงาน เพื่อเพิ่มศักยภาพขององค์กร

7.  ประสานความรักความสามัคคีในองค์กร เพื่อให้การประสานงานภายในองค์กรมีประสิทธิภาพ

ทั้งนี้ การมอบอำนาจดังกล่าวข้างต้น
ประธานเจ้าหน้าที่บริหารจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัท และต้องไม่อนุมัติรายการใด ๆ
ที่ตนเองหรือบุคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา

9.2 การสรรหากรรมการและผู้บริหาร

บริษัทไม่มีคณะกรรมการสรรหา
แต่ในทางปฏิบัติคณะกรรมการทั้งคณะหรือคณะอนุกรรมการที่ได้รับมอบหมายจากคณะกรรมการของบริษัทจะทำหน้าที่สรรหาและคัดเลือกบุคคลที่เหมาะสมเสนอต่อคณะกรรมการของบริษัทพิจารณา
โดยในการคัดเลือกบุคคลที่จะได้รับการแต่งตั้งเป็นกรรมการและผู้บริหารมีขั้นตอนดังนี้

- คณะกรรมการบริษัท

บริษัทมีคณะกรรมการคณะหนึ่ง ประกอบด้วยกรรมการอย่างน้อย 5 คน โดยให้ที่ประชุมผู้ถือหุ้นเป็น
ผู้พิจารณาเลือกตั้ง และให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการมีหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคนหรือคราวละหลายคน
    รวมกันเป็นคณะ หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตามข้อ 1
    ทั้งหมดจะแบ่งคะแนนเสียงแก่คนใดหรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก
    หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

ปัจจุบัน บริษัทมีคณะกรรมการทั้งสิ้นจำนวน 9 ท่าน
โดยเป็นกรรมการที่เป็นตัวแทนของผู้ถือหุ้นใหญ่จำนวน 4 ท่าน ได้แก่ นางกลอเรีย ซาว ยิน ลี ,
นายโรแนล อุย เทียน แยท , นายจัด คินนี่ และนายเหว่ย เฉิน หวาง

  - คณะกรรมการตรวจสอบ

บริษัทมีคณะกรรมการตรวจสอบ ซึ่งประกอบด้วยกรรมการ 3 ท่าน
โดยที่ประชุมคณะกรรมการของบริษัทเป็นผู้อนุมัติการจัดตั้งคณะกรรมการตรวจสอบ (Audit
Committee) และกำหนดให้คณะกรรมการตรวจสอบอยู่ในวาระคราวละ 2 ปี
โดยสามารถได้รับการแต่งตั้งกลับเข้าดำรงตำแหน่งอีกครั้งหนึ่งก็ได้

9.3 ค่าตอบแทนผู้บริหาร

ก. ค่าตอบแทนที่เป็นตัวเงิน

กรรมการ

ในปี 2546 ตั้งแต่ 1 เมษายน 2546 สิ้นสุด ณ วันที่ 31 ธันวาคม 2546 บริษัทมีกรรมการจำนวน
9 ท่าน บริษัทจ่ายค่าตอบแทนให้กรรมการจำนวน 9 ท่าน ในรูปของค่าตอบแทนกรรมการจำนวน
4,700,000 บาท และค่าบำเหน็จกรรมการสำหรับผลประกอบการปี 2546 เป็นจำนวน
52,800,000 บาท โดยแยกเป็น 4,800,000 บาท สำหรับกรรมการตรวจสอบ และจำนวน
48,000,000 บาท สำหรับกรรมการท่านอื่น

สำหรับปี 2547 สิ้นสุด ณ วันที่ 31 ธันวาคม 2547 บริษัทจ่ายค่าตอบแทนให้กรรมการจำนวน 9
ท่าน ในรูปของ ค่าตอบแทนกรรมการจำนวน 3,600,00 บาท
และบำเหน็จสำหรับผลการดำเนินการปี 2546 จำนวนทั้งสิ้น 52,800,000 บาท
โดยเป็นบำเหน็จของกรรมการตรวจสอบ 3 ท่าน เป็นจำนวน 4,800,000 บาท และกรรมการอื่น
ๆ เป็นจำนวน 48,000,000 บาท มีรายละเอียด ดังนี้

หน่วย : ร้อยละ

+--------------------+-----------------------+------------------------+
|                    | ค่าตอบแทนประจำปี 2547   | บำเหน็จ                 |
|                    |                       |                        |
|                    | (ร้อยละของค่าตอบแทนในปี  | สำหรับผลประกอบการปี 2546 |
|                    | 2547)                 |                        |
|                    |                       | (ร้อยละของบำเหน็จในปี     |
|                    |                       | 2547)                  |
+--------------------+-----------------------+------------------------+
| 1. นายยุทธ วรฉัตรธาร | 66.67                 | 4.93                   |
+--------------------+-----------------------+------------------------+
| 2. นางกลอเรีย ซาว   | -                     | -                      |
| ยิน ลี               |                       |                        |
+--------------------+-----------------------+------------------------+
| 3. นายโรแนล อุย     | -                     | 30.30                  |
| เทียน แยท           |                       |                        |
+--------------------+-----------------------+------------------------+
| 4. นายมนตรี ศรไพศาล | -                     | -                      |
+--------------------+-----------------------+------------------------+
| 5. นายจัด คินนี่       | -                     | 30.30                  |
+--------------------+-----------------------+------------------------+
| 6. นายเหว่ย เฉิน     | -                     | 30.30                  |
| หวาง               |                       |                        |
+--------------------+-----------------------+------------------------+
| 7. นายภูษิต          | -                     | -                      |
| แก้วมงคลศรี          |                       |                        |
+--------------------+-----------------------+------------------------+
| 8. นายปรีชา         | 16.67                 | 2.09                   |
| จรุงกิจอนันต์          |                       |                        |
+--------------------+-----------------------+------------------------+
| 9. นายไพบูลย์        | 16.66                 | 2.08                   |
| เสรีวิวัฒนา           |                       |                        |
+--------------------+-----------------------+------------------------+

ทั้งนี้ ที่ประชุมสามัญผู้ถือหุ้น ประจำปี 2548 อาจพิจารณาค่าตอบแทนสำหรับผลการดำเนินงาน
ประจำปี 2547 อีก

ผู้บริหาร

ในปี 2546 ตั้งแต่ 1 เมษายน 2546 สิ้นสุด ณ วันที่ 31 ธันวาคม 2546
บริษัทจ่ายค่าตอบแทนให้ผู้บริหาร (ตามคำจำกัดความของสำนักงานคณะกรรมการ ก.ล.ต.) จำนวน
5 ท่าน (ไม่รวมผู้อำนวยการฝ่ายบัญชี) ในรูปเงินเดือนและโบนัสจำนวน 163 ล้านบาท

สำหรับปี 2547 สิ้นสุด ณ วันที่ 31 ธันวาคม 2547 บริษัทจ่ายค่าตอบแทนให้ผู้บริหาร
(ตามคำจำกัดความของสำนักงานคณะกรรมการ ก.ล.ต.) จำนวน 5 ท่าน
(ไม่รวมผู้อำนวยการฝ่ายบัญชี) ในรูปเงินเดือนและโบนัสจำนวน 178.50 ล้านบาท

ในปี 2546 ตั้งแต่ 1 เมษายน 2546 สิ้นสุด ณ วันที่ 31 ธันวาคม 2546
บริษัทจ่ายเงินสมทบเข้ากองทุนสำรองเลี้ยงชีพสำหรับผู้บริหารจำนวน 5 ท่าน
(ไม่รวมผู้อำนวยการฝ่ายบัญชี) เป็นจำนวนเงิน 0.35 ล้านบาท

สำหรับปี 2547 สิ้นสุด ณ วันที่ 31 ธันวาคม 2547
บริษัทจ่ายเงินสมทบเข้ากองทุนสำรองเลี้ยงชีพสำหรับ ผู้บริหารจำนวน 5 ท่าน
(ไม่รวมผู้อำนวยการฝ่ายบัญชี) เป็นจำนวนเงิน 0.53 ล้านบาท

ข. ค่าตอบแทนอื่น

กรรมการ

-ไม่มี-

ผู้บริหาร

-ไม่มี-

9.4 การกำกับดูแลกิจการ

คณะกรรมการบริษัทมีนโยบายให้ปฏิบัติตามข้อพึงปฏิบัติที่ดี (Code of Best Practices)
สำหรับกรรมการบริษัทจดทะเบียน ตามแนวทางของตลาดหลักทรัพย์แห่งประเทศไทย อย่างเคร่งครัด

บริษัทนำหลักการดำเนินธุรกิจที่ดี (Good Corporate Governance) มาใช้ทั่วทั้งองค์กร
พร้อมกำหนดให้มีการสร้างวัฒนธรรมการกำกับดูแลกิจการที่ดีขึ้น
โดยเริ่มตั้งแต่การให้ความรู้ความเข้าใจกับพนักงาน โดยผ่านสื่อต่าง ๆ
เพื่อให้พนักงานได้ตระหนักและนำไปใช้ในการปฏิบัติงาน เพื่อให้เกิดความโปร่งใส
และเป็นมาตรฐานเดียวกันอันเป็นหลักการพื้นฐานก่อนที่จะพัฒนาในขั้นต่อไป
ซึ่งการดำเนินการของบริษัทจะมีการประเมินผลเป็นระยะ ๆ (ตามเอกสารแนบ 3
รายงานการปฏิบัติตามการกำกับดูแลกิจการที่ดี)

5.  การป้องกันการนำข้อมูลภายในไปใช้ประโยชน์ของผู้บริหาร

บริษัทมีนโยบายห้ามผู้บริหารในการนำข้อมูลภายในเกี่ยวกับฐานะและผลการดำเนินงานของบริษัทซึ่งยังไม่เปิดเผยต่อสาธารณชน
ไปใช้ในการซื้อขายหลักทรัพย์ รวมทั้งเพื่อแสวงหาประโยชน์ส่วนตัวอื่นๆ
ทั้งนี้บริษัทได้แจ้งให้ผู้บริหารได้เข้าใจถึงภาระหน้าที่ในการรายงานการถือครองหลักทรัพย์ในบริษัท
ตลอดจนการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

นอกจากนี้บริษัทยังมีมาตรการในการป้องกันการใช้ข้อมูลภายในอื่นๆ ได้แก่

1.  ฝ่ายวาณิชธนกิจจะมีการติดตามและตรวจสอบ โดยฝ่ายตรวจสอบภายใน
    โดยบุคลากรในฝ่ายวาณิชธนกิจที่มีความเกี่ยวข้องกับข้อมูลที่ยังไม่เป็นข้อมูลที่เปิดเผยสู่สาธารณะอย่างมีนัยสำคัญ
    จะต้องแจ้งกับฝ่ายตรวจสอบภายในเพื่อให้ฝ่ายตรวจสอบภายในขึ้นบัญชีหุ้นนั้นเป็น Watch List
    โดยห้ามพนักงานดังกล่าวซื้อขายหลักทรัพย์นั้นๆ หรือพูดคุยข้อมูลนั้นๆ กับบุคคลภายนอก

2.  ในกรณีที่บริษัทกำลังดำเนินการเป็นที่ปรึกษาทางการเงินในการขายหุ้นเพิ่มทุนให้กับประชาชนหรือเป็นที่ปรึกษาทางการเงินในการเข้าไปซื้อกิจการบริษัทในตลาดหลักทรัพย์
    จะแจ้งให้ฝ่ายตรวจสอบภายในทราบและห้ามพนักงานฝ่ายวาณิชธนกิจซื้อขายหุ้นนั้นๆ

3.  บริษัทมีนโยบายป้องกันการใช้ข้อมูลระหว่างฝ่ายวาณิชธนกิจ กับหน่วยงานอื่นที่เกี่ยวข้อง
    โดยฝ่ายวาณิชธนกิจจะไม่ให้ข้อมูลของลูกค้าที่ยังไม่เป็นข้อมูลที่เปิดเผยสู่สาธารณะแก่เจ้าหน้าที่การตลาดหรือเจ้าหน้าที่ฝ่ายวิจัย
    ก่อนเวลาอันสมควร

4.  บทวิเคราะห์ที่ฝ่ายวิจัยได้ออกรายงานเกี่ยวกับบริษัทที่เจ้าหน้าที่ฝ่ายวิจัยได้ออกไปสัมภาษณ์และทำการวิเคราะห์ข้อมูลบริษัทนั้น
    จะขึ้นบัญชีหุ้นนั้นเป็น Watch List เพื่อให้ฝ่ายตรวจสอบภายในติดตามว่ามีผู้ที่เกี่ยวข้องได้ใช้
    ข้อมูลภายในนั้นหรือไม่

5.  ในการที่ฝ่ายวิจัยได้จัดทำบทวิเคราะห์หลักทรัพย์ในหลักทรัพย์ใด ๆ ก็ตาม
    ฝ่ายตรวจสอบและกำกับดูแลการปฏิบัติงานจะขึ้นบัญชีหุ้นนั้นเป็น Restricted List
    โดยห้ามพนักงานทุกคนซื้อขายหลักทรัพย์นั้น ๆ เป็นเวลา 3 วันทำการ

6.  กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

7.  ห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
    หรือบุคคลที่ไม่มีหน้าที่เกี่ยวข้อง และไม่ให้ซื้อขายหลักทรัพย์ของบริษัทในช่วง 1 เดือน
    ก่อนที่งบการเงินจะเผยแพร่ต่อ สาธารณชน

9.6 บุคลากร

จำนวนพนักงานทั้งหมดของบริษัท ณ วันที่ 31 ธันวาคม 2547 มีจำนวนทั้งสิ้น 953 คน
ประกอบด้วยพนักงานประจำ จำนวน 912 คน พนักงานชั่วคราวจำนวน 41 คน
โดยเป็นพนักงานในสำนักงานใหญ่จำนวน 341 คน และสาขาจำนวน 612 คน
ทั้งนี้หากแบ่งตามสายงานสามารถแบ่งได้ดังนี้

+----+------------------------------------+-----------+---------------+
|    | ฝ่าย                                | จำ        | จำนวนพนักงาน   |
|    |                                    | นวนพนักงาน |               |
|    |                                    | ประจำ(คน) | ชั่วคราว (คน)   |
+----+------------------------------------+-----------+---------------+
| 1. | กรรมการท                           | 11        | -             |
|    | ี่เป็นพนักงานและสำนักประธานเจ้าหน้าที่บริหาร |           |               |
+----+------------------------------------+-----------+---------------+
| 2. | สายบริหารความเสี่ยงและสินเชื่อ           | 10        | 3             |
|    |                                    |           |               |
+----+------------------------------------+-----------+---------------+
| 3. | สายลูกค้าหลักทรัพย์สถาบัน                | 25        | -             |
|    |                                    |           |               |
+----+------------------------------------+-----------+---------------+
| 4. | สายลูกค้าหลักทรัพย์ในประเทศ 1           | 273       | 8             |
|    |                                    |           |               |
+----+------------------------------------+-----------+---------------+
| 5. | สายลูกค้าหลักทรัพย์ในประเทศ 2           | 297       | 17            |
|    |                                    |           |               |
+----+------------------------------------+-----------+---------------+
| 6. | สายลูกค้าหลักทรัพย์ในประเทศ 3           | 137       | 1             |
|    |                                    |           |               |
+----+------------------------------------+-----------+---------------+
| 7. | ฝ่ายธุรการหลักทรัพย์                    | 6         | 1             |
|    |                                    |           |               |
+----+------------------------------------+-----------+---------------+
| 8. | สายวาณิชธนกิจและตราสารอนุพันธ์          | 27        | -             |
|    |                                    |           |               |
+----+------------------------------------+-----------+---------------+
| 9. | ฝ่ายวิเคราะห์หลักทรัพย์                  | 16        | -             |
|    |                                    |           |               |
+----+------------------------------------+-----------+---------------+
| 10 | ฝ่ายพัฒนาธุรกิจและงานวิจัยด้านเทคนิค       | 5         | 1             |
| .  |                                    |           |               |
+----+------------------------------------+-----------+---------------+
| 11 | ฝ่ายทรัพยากรบุคคล                     | 5         | -             |
| .  |                                    |           |               |
+----+------------------------------------+-----------+---------------+
| 12 | ฝ่ายบริหารงานกลาง                    | 17        | 8             |
| .  |                                    |           |               |
+----+------------------------------------+-----------+---------------+
| 13 | ฝ่ายเทคโนโลยีและสารสนเทศ             | 31        | -             |
| .  |                                    |           |               |
+----+------------------------------------+-----------+---------------+
| 14 | ฝ่ายกฎหมาย                          | 3         | -             |
| .  |                                    |           |               |
+----+------------------------------------+-----------+---------------+
| 15 | ฝ่ายกำกับและตรวจสอบ                  | 9         | -             |
| .  |                                    |           |               |
+----+------------------------------------+-----------+---------------+
| 16 | ฝ่ายบัญชี                             | 10        | -             |
| .  |                                    |           |               |
+----+------------------------------------+-----------+---------------+
| 17 | ฝ่ายการเงิน                          | 8         | -             |
| .  |                                    |           |               |
+----+------------------------------------+-----------+---------------+
| 18 | ฝ่ายปฏิบัติการ                         | 19        | 3             |
| .  |                                    |           |               |
+----+------------------------------------+-----------+---------------+
| 19 | ฝ่ายสื่อสารองค์กร                      | 3         | -             |
| .  |                                    |           |               |
+----+------------------------------------+-----------+---------------+
|    | รวม                                | 912       | 41            |
+----+------------------------------------+-----------+---------------+

ทั้งนี้ในระยะเวลา 1 ปีที่ผ่านมา บริษัทไม่มีข้อพิพาทด้านแรงงาน

ผลตอบแทนพนักงาน

ผลตอบแทนรวมของพนักงานในปี ในปี 2545/2546 สิ้นสุด ณ วันที่ 31 มีนาคม 2546
บริษัทให้ผลตอบแทนแก่พนักงานรวมเป็นจำนวน 472.86 ล้านบาท
โดยเป็นค่าตอบแทนในรูปแบบเงินเดือน โบนัส เงินสมทบกองทุนสำรองเลี้ยงชีพ
ค่าตอบแทนการตลาด ค่าล่วงเวลา และอื่นๆ และในปี 2546 ตั้งแต่วันที่ 1 เมษายน 2546 ถึง
วันที่ 31 ธันวาคม 2546 บริษัทให้ผลตอบแทนแก่พนักงานรวมเป็นจำนวน 1,091.03 ล้านบาท
โดยเป็นค่าตอบแทนในรูปแบบเงินเดือน โบนัส เงินสมทบกองทุนสำรองเลี้ยงชีพ
ค่าตอบแทนการตลาด ค่าล่วงเวลา และอื่นๆ และสำหรับปี 2547 สิ้นสุด ณ วันที่ 31 ธันวาคม
2547 บริษัทให้ผลตอบแทนแก่พนักงานรวมเป็นจำนวน 1,218.43 ล้านบาท โดยเป็น
ค่าตอบแทนในรูปแบบเงินเดือน โบนัส เงินสมทบกองทุนสำรองเลี้ยงชีพ ค่าตอบแทนการตลาด
ค่าล่วงเวลา และอื่นๆ

นโยบายการพัฒนาบุคลากร 

บริษัทมีนโยบายด้านการสรรหา พัฒนา
และรักษาบุคลากรของบริษัทด้วยการให้ค่าตอบแทนในรูปของเงินเดือน
สวัสดิการและผลตอบแทนอื่นๆที่อยู่ในเกณฑ์น่าพอใจและสามารถแข่งขันได้ในธุรกิจประเภทเดียวกัน
ทั้งนี้โดยมีแผนการพัฒนาศักยภาพของบุคลากรอย่างต่อเนื่องในระยะสั้นและระยะยาว
ด้วยการส่งบุคลากรเข้ารับการอบรมและสัมมนาด้านธุรกิจหลักทรัพย์และธุรกิจที่ปรึกษาทางการเงิน
เพื่อให้พนักงานได้มีความเชี่ยวชาญและมีความรอบรู้ในผลิตภัณฑ์รวมทั้งการบริการทางการเงินอย่างกว้างขวาง
อันจะเป็นการสร้างพื้นฐานที่สำคัญในการที่จะให้บริการที่มีคุณภาพแก่ลูกค้าและสามารถให้บริการครอบคลุมในผลิตภัณฑ์ทุกๆด้าน
นอกจากนี้ยังส่งเสริมให้มีการเรียนรู้ในผลิตภัณฑ์ใหม่ๆ
เพื่อให้สามารถเป็นผู้นำในการออกผลิตภัณฑ์ทางการเงินใหม่ๆ ในอนาคต

นอกจากนี้บริษัทจะมีนโยบายและแผนงานในการพัฒนาศักยภาพของบุคลากรภายในบริษัทแล้ว
บริษัทยังมีนโยบายในการให้ความรู้ ความเข้าใจในตลาดทุนให้กับนักลงทุนและผู้เกี่ยวข้อง
ซึ่งจะเป็นการส่งเสริมให้เกิดการลงทุนในตลาดทุนที่เป็นระบบและได้มาตรฐานดียิ่งขึ้น
ทั้งนี้บริษัทได้จัดอบรมให้ความรู้เกี่ยวกับผลิตภัณฑ์ใหม่ๆ ของตราสารทางการเงิน
ความรู้ที่จำเป็นในการลงทุนให้แก่ลูกค้าของบริษัททั้งในสำนักงานใหญ่และสาขา
รวมทั้งการจัดทำโครงการให้ความรู้แก่นิสิต นักศึกษาสายการเงินการธนาคาร นักลงทุนวัยเกษียณ
บุคคลในสายอาชีพอื่นๆ และ ผู้สื่อข่าวในสายเศรษฐกิจการเงิน เป็นต้น